November 2022

**Produkty Pro Nature**

**Upratovanie s ohľadom na prírodu**

**Začať žiť udržateľnejšie a šetrnejšie k prírode nie je rozhodnutie zo dňa na deň. Sú to postupné kroky k úspechu a skúšanie spôsobu žitia a využívania produktov, ktoré nám v rôznych situáciách najlepšie vyhovujú. Samostatnou kapitolou je upratovanie, ktoré patrí do pravidelných aktivít každého z nás. Inšpirujte sa našimi tipmi a spoznajte rad produktov Pro Nature od spoločnosti Henkel, s ktorými zabezpečíte čistotu vašej domácnosti nielen účinne, ale aj s ohľadom na prírodu.**

**Lesknúci sa riad**

Umývať riad tradične v rukách alebo to radšej nechať na umývačku riadu? Čoraz viac ľudí v tom má celkom jasno a využívanie umývačky riadu sa stáva jednoznačnou voľbou. Dôvod je jednoduchý, je to pre nás rýchlejšie, efektívnejšie a aj úspornejšie. Avšak, ako pri ručnom umývaní, tak aj pri umývačke platia určité pravidlá, ktoré by sme mali dodržiavať na dosiahnutie želaného výsledku – a to dokonale čistého a žiarivého riadu. Výber umývacieho prostriedku v oboch prípadoch je dôležitým faktorom.

Pohodlnou voľbou sú tablety do umývačky riadu, ktoré zvládne vložiť do umývačky každý člen domácnosti. Vyskúšajte **tablety Somat All in 1 Pro Nature** s certifikátom Ecolabel, ktoré obsahujú až 94 % ingrediencií prírodného pôvodu. Ich použitie je jednoduché. Nemusíte ich rozbaľovať, pretože fólia je biologicky odbúrateľná a rozpustná vo vode, takže prispievajú k znižovaniu produkcie jednorazových plastov.

Pre umývanie riadu ručne vyskúšajte novinku **Pur Balsam Eco Sensitive**, v ktorej sa spájajú tri benefity – účinná starostlivosť o čistotu riadu aj jemnú a citlivú pokožku rúk, a to všetko s ohľadom na prírodu. Jeho zloženie je bez farbív, s jemnou hypoalergénnou vôňou sladkých mandlí a bielych kvetov a s pH neutrálnym k vašej pokožke. Predáva sa v 100 % recyklovateľnom obale. Produkt je označený certifikátom Ecolabel. Doprajte si vláčnu a príjemnú pokožku na dotyk a perfektne čistý a žiarivý riad v jednom.

**Sklenené povrchy v domácnosti bez šmúh**

Takmer v každej miestnosti v domácnosti sa nachádzajú sklenené povrchy a ich údržba si vyžaduje pravidelnú starostlivosť. Prach, zaschnuté kvapky vody či mastné škvrny od špinavých rúk – o to sa postará ekologický čistič **Clin Pro Nature**, ktorý má certifikát EU Ecolabel. Zelené zloženie Clin Pro Nature obsahuje až 99,9 % prírodných zložiek a poskytuje lesk bez šmúh na oknách a ďalších hladkých povrchoch, ako sú zrkadlá, predné sklá áut a pracovné plochy. Má funkciu rozprašovača a aj peny pre silné znečistenie, stačí len nastriekať, nechať pôsobiť a utrieť handričkou z mikrovlákna. Jeho znovu naplniteľná fľaša je navyše vyrobená zo 100 % recyklovaného plastu. Nová svieža vôňa grapefruitu dodá vašej domácnosti nádych dokonalej čistoty.

**Kúpeľňa a toaleta bez baktérií**

****Kúpeľni a toalete by sme mali venovať najväčšiu a pravidelnú pozornosť, keďže sú to miestnosti, ktoré sú v dôsledku vysokej vlhkosti a teploty náchylnejšie na vznik vodného kameňa, prípadne plesní a  baktérií. Aby ste pri upratovaní mali poriadok a systém, odporúčame začať najprv vrchnými plochami a postupovať zhora nadol. Nezabudnite pretrieť často zanedbávané vrchné rohy kúpeľne, prach z osvetlenia alebo ventilačnej mriežky a postupne pokračovať s čistením obkladov a škár medzi nimi. Na tie vám dobre poslúži viacúčelový čistič na kúpeľňu **Bref Bathroom Pro Nature**, ktorý obsahuje až 99 % prírodných zložiek. Fľaša je vyrobená zo 100 % recyklovaných plastov. Pomocou neho zabezpečíte hygienickú čistotu, dôkladne odstránite špinu a zaschnuté kvapky vody a nečistoty aj z vodovodných batérií, umývadla či sprchovacieho kúta. Taktiež účinne bojuje proti vodnému kameňu.

Toaleta by mala byť hlavne čistá a bez nebezpečných baktérií. Dôkladne ju čistite minimálne raz do týždňa. Poumývajte nečistoty v okolí misy, záchodovú kefu a vnútro misy. S **WC čističom** **Bref Pro Nature** a jeho ekologickým zložením s 99 % prírodnými ingredienciami dosiahnete silný čistiaci výkon a zbavíte sa usadeného vodného kameňa a nečistôt ľavou zadnou. Vybrať si môžete z dvoch vôní: grapefruitu alebo kombinácie mäty s eukalyptom.

Priebežnú sviežosť toalety,  ochranu pred vodným kameňom a hygienickú čistotu po každom spláchnutí zabezpečia závesné **WC bloky Bref Pro Nature** s obsahom 95 % biologicky odbúrateľných parfumov. Ich svieže vône grapefruitu alebo mäty s eukalyptom sú inšpirované prírodou. Košíček a vonkajší obal je vyrobený z 100 % recyklovaných materiálov.

\* \* \* \* \*

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2018 dosiahla obrat vo výške 20 mld. eur a upravený prevádzkový zisk približne vo výške 3,5 mld. Eur. Henkel zamestnáva viac než 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt Marta Turóciová, Seesame Communication Experts**

Telefón: +421 915 964 033

E-mail: turociova@seesame.com